b'\n_START_ARTICLE_\nAkiniuotasis pingvinas\n_START_SECTION_\nI\xc5\xa1vaizda\n_START_PARAGRAPH_\nK\xc5\xabnas plei\xc5\xa1to formos, 60 \xe2\x80\x93 70 cm ilgio. Sveria nuo 2,1 iki 3,7 kg. Plunksnos juodos,  baltos ir baltos su juodomis d\xc4\x97m\xc4\x97mis. Nuo snapo pamato, per vir\xc5\xa1ugalv\xc4\xaf eina juoda juosta, o aplink akis, smakr\xc4\x85 - balta. Nugara, sparnai ir uodega yra juodos spalvos. Pilvas baltas, su juodomis d\xc4\x97m\xc4\x97mis. D\xc4\x97mi\xc5\xb3 ra\xc5\xa1tas yra i\xc5\xa1skirtinis kiekvieno individo po\xc5\xbeymis. I\xc5\xa1ilgai kr\xc5\xabtin\xc4\x97s eina siaura, juoda, pasagos formos juosta. Vir\xc5\xa1 aki\xc5\xb3 yra ro\xc5\xbein\xc4\x97s spalvos liaukos, kurios atlieka termoreguliacijos funkcij\xc4\x85. Snapas juodas, gale balk\xc5\xa1vos d\xc4\x97m\xc4\x97s. Patin\xc5\xb3 snapai yra didesni u\xc5\xbe pateli\xc5\xb3. Kojos juodos, pir\xc5\xa1tai sujungti plaukiojam\xc4\x85ja pl\xc4\x97ve.\n_START_SECTION_\nBiologija\n_START_PARAGRAPH_\nBendruomeniniai, triuk\xc5\xa1mingi  pauk\xc5\xa1\xc4\x8diai.  Garsu, primenan\xc4\x8diu asilo bliovim\xc4\x85, atkreipia partnerio d\xc4\x97mes\xc4\xaf. Kiauks\xc4\x97dami \xc4\xafsp\xc4\x97ja apie savo teritorijos ribas. Laisv\xc4\x97je gyvena 10 \xe2\x80\x93 27 metus_NEWLINE_. Veistis pradeda 2 \xe2\x80\x93 6 met\xc5\xb3 _NEWLINE_. _NEWLINE_Didesn\xc4\x99 gyvenimo dal\xc4\xaf praleid\xc5\xbeia vandenyje. Maitintis plaukia 30 - 70 km nuo kranto. Paneria 30 -130 metr\xc5\xb3, po vandeniu  i\xc5\xa1b\xc5\xabna apie 2,5 min_NEWLINE_. Plaukia 7 km/h grei\xc4\x8diu, ta\xc4\x8diau med\xc5\xbeiodami i\xc5\xa1vysto  20 km/h greit\xc4\xaf. _NEWLINE_80% maisto raciono sudaro pelagin\xc4\x97s \xc5\xbeuvys (sardin\xc4\x97s, an\xc4\x8diuviai). Taip pat minta  kalmarais ir v\xc4\x97\xc5\xbeiagyviais. _NEWLINE_Nat\xc5\xabral\xc5\xabs gamtos prie\xc5\xa1ai vandenyje yra rykliai, Piet\xc5\xb3 Afrikos j\xc5\xabr\xc5\xb3 lokiai, orkos, o sausumoje \xe2\x80\x93 mangustiniai,  d\xc4\x97m\xc4\x97tosios genetos, karakalai, namin\xc4\x97s kat\xc4\x97s ir kirai.\n_START_SECTION_\nDauginimasis\n_START_PARAGRAPH_\nMonogamai. Veisimosi sezonas prasideda sausio m\xc4\x97nes\xc4\xaf. Kasmet gr\xc4\xaf\xc5\xbeta \xc4\xaf tas pa\xc4\x8dias  veisimosi vietas. Pirmi gr\xc4\xaf\xc5\xbeta patinai. Lizdaviet\xc4\x97s yra  landose, urvuose. D\xc4\x97tyje du kiau\xc5\xa1iniai. Jei netenka kiau\xc5\xa1ini\xc5\xb3 padeda naujus kiau\xc5\xa1inius dar kart\xc4\x85. Peri abu t\xc4\x97vai, 40 dien\xc5\xb3. Pirm\xc4\x85sias 15 dien\xc5\xb3 jauniklius \xc5\xa1ildo vienas i\xc5\xa1 t\xc4\x97v\xc5\xb3. Po 30 dien\xc5\xb3 jaunikliai b\xc5\xabriuojasi \xe2\x80\x9elop\xc5\xa1eliuose\xe2\x80\x9c ir laukia gr\xc4\xaf\xc5\xbetan\xc4\x8di\xc5\xb3 t\xc4\x97v\xc5\xb3 su maistu. 60 - 130 dien\xc5\xb3 pauk\xc5\xa1\xc4\x8diukai apsiplunksnuoja ir gali savaranki\xc5\xa1kai maitintis j\xc5\xabroje. Saug\xc4\x99 pingvinai taip pat 5 savait\xc4\x97ms i\xc5\xa1plaukia \xc4\xaf j\xc5\xabr\xc4\x85 ir maitinasi. Gr\xc4\xaf\xc5\xbe\xc4\x99 \xc4\xaf krant\xc4\x85 20 dien\xc5\xb3 \xc5\xa1eriasi. \xc5\xa0\xc4\x97rimosi metu negali plaukioti, tod\xc4\x97l nesimaitina ir netenka pus\xc4\x97s savo svorio.'